ПРАТАКОЛ
аб унясенні змяненняў у Дагавор аб Еўразійскім эканамічным саюзе ад 29 мая 2014 года ў частцы пенсійнага забеспячэння службовых асоб і супрацоўнікаў Еўразійскай эканамічнай камісіі і Суда Еўразійскага эканамічнага саюза, якія з’яўляюцца грамадзянамі Расійскай Федэрацыі
Дзяржавы – члены Еўразійскага эканамічнага саюза, якія называюцца ў далейшым дзяржавамі-членамі,
кіруючыся артыкулам 115 Дагавора аб Еўразійскім эканамічным саюзе ад 29 мая 2014 года,
пагадзіліся з наступным:
Артыкул 1
Унесці ў Дагавор аб Еўразійскім эканамічным саюзе ад 29 мая 2014 года наступныя змяненні:
1) дапоўніць раздзел XXVII артыкулам 1061 наступнага зместу:
«Артыкул 1061
Пераходныя палажэнні ў дачыненні да раздзела XXVIII
Захоўваецца права на пенсію за выслугу гадоў у парадку, прадугледжаным пунктам 53 Палажэння аб сацыяльных гарантыях, прывілеях і імунітэтах у Еўразійскім эканамічным саюзе (дадатак № 32 да гэтага Дагавора), без уліку змяненняў у частцы працягласці стажу дзяржаўнай грамадзянскай службы, унесеных Пратаколам аб унясенні змяненняў у Дагавор аб Еўразійскім эканамічным саюзе ад 29 мая 2014 года ў частцы пенсійнага забеспячэння службовых асоб і супрацоўнікаў Еўразійскай эканамічнай камісіі і Суда Еўразійскага эканамічнага саюза, якія з’яўляюцца грамадзянамі Расійскай Федэрацыі, падпісаным 24 сакавіка 2022 г. (далей – Пратакол аб унясенні змяненняў):
за асобамі, якія набылі права на пенсію за выслугу гадоў у адпаведнасці з пунктам 53 Палажэння аб сацыяльных гарантыях, прывілеях і імунітэтах у Еўразійскім эканамічным саюзе (дадатак № 32 да гэтага Дагавора) і вызвалены ад пасад, якія замяшчаюцца ў Камісіі або Судзе Саюза да даты ўступлення ў сілу Пратакола аб унясенні змяненняў;
за асобамі, якія замяшчаюць на дату ўступлення ў сілу Пратакола аб унясенні змяненняў пасады ў Камісіі або Судзе Саюза і маюць на гэту дату стаж дзяржаўнай грамадзянскай службы для прызначэння пенсіі за выслугу гадоў не меншы за 20 гадоў;
за асобамі, якія замяшчаюць на дату ўступлення ў сілу Пратакола аб унясенні змяненняў пасады ў Камісіі або Судзе Саюза, маюць на гэту дату стаж дзяржаўнай грамадзянскай службы для прызначэння пенсіі за выслугу гадоў не меншы за 15 гадоў і набылі да даты ўступлення ў сілу Пратакола аб унясенні змяненняў права на страхавую пенсію па старасці (інваліднасці) у адпаведнасці з заканадаўствам Расійскай Федэрацыі.
Указаным катэгорыям асоб пенсія за выслугу гадоў прызначаецца ў адпаведнасці з умовамі і ў парадку, якія вызначаны заканадаўствам Расійскай Федэрацыі для федэральных дзяржаўных грамадзянскіх служачых, якое дзейнічала па стане на 31 снежня 2016 г.»;
[bookmark: _GoBack]2) сказ першага абзаца першага пункта 53 Палажэння аб сацыяльных гарантыях, прывілеях і імунітэтах у Еўразійскім эканамічным саюзе (дадатак № 32 да ўказанага Дагавора) выкласці ў наступнай рэдакцыі: «Службовыя асобы і супрацоўнікі Камісіі і Суда Саюза, якія з’яўляюцца грамадзянамі Расійскай Федэрацыі, якія замяшчалі ў любы перыяд да работы ў Камісіі і Судзе Саюза пасады дзяржаўнай службы Расійскай Федэрацыі, вызваленыя ад пасад, што замяшчаюцца ў Камісіі або Судзе Саюза (за выключэннем выпадкаў вызвалення, звязаных з вінаватымі дзеяннямі), і маюць стаж дзяржаўнай грамадзянскай службы ў адпаведным годзе працягласцю, устаноўленай заканадаўствам Расійскай Федэрацыі для прызначэння пенсіі за выслугу гадоў федэральным дзяржаўным грамадзянскім служачым, маюць права на пенсію за выслугу гадоў, якая прызначаецца ў адпаведнасці з умовамі і ў парадку, што вызначаны заканадаўствам Расійскай Федэрацыі для федэральных дзяржаўных грамадзянскіх служачых, калі непасрэдна перад звальненнем з Камісіі або Суда Саюза яны замяшчалі ў іх пасады не менш за 3 гады.».
Артыкул 2
Гэты Пратакол уступае ў сілу з даты атрымання дэпазітарыем па дыпламатычных каналах апошняга пісьмовага паведамлення аб выкананні дзяржавамі-членамі ўнутрыдзяржаўных працэдур, неабходных для яго ўступлення ў сілу.

Аформлена ў горадзе Масква «24» сакавіка 2022 года ў адным арыгінальным экзэмпляры на рускай мове.
Арыгінальны экзэмпляр гэтага Пратакола захоўваецца ў Еўразійскай эканамічнай камісіі, якая, з’яўляючыся дэпазітарыем гэтага Пратакола, накіруе кожнай дзяржаве-члену яго засведчаную копію.

